ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน.10/2564 เรื่อง หลักเกณฑ์ เงื่อนไข และวิธีการจัดการ กองทุนส่วนบุคคล\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 140 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และข้อ 31 โดยได้รับความเห็นชอบจากคณะกรรมการกํากับตลาดทุน ข้อ 6 วรรคสาม และข้อ32 วรรคหนึ่ง แห่งประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 29 มกราคม พ.ศ. 2564สํานักงานออกประกาศไว้ดังต่อไปนี้ข้อ ๑ ในประกาศนี้ "กองทุน" หมายความว่า กองทุนส่วนบุคคลที่มิใช่กองทุนสํารองเลี้ยงชีพ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล "ประกาศที่ สน. 9/2564" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 9/2564 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 29 มกราคม พ.ศ. 2564 ข้อ ๒ เมื่อมีการลงนามในสัญญารับจัดการกองทุนแล้ว ให้บริษัทจัดการเปิดเผยข้อมูลดังต่อไปนี้ ให้ลูกค้ารับทราบเป็นลายลักษณ์อักษรหรือผ่านทางสื่ออิเล็กทรอนิกส์ เว้นแต่ลูกค้าปฏิเสธการรับทราบข้อมูล (1) การวัดผลการดําเนินงานของกองทุนในเรื่องดังนี้(ก) วิธีการวัดผลการดําเนินงานซึ่งได้จัดทําขึ้นตามหลักเกณฑ์ที่สมาคมกําหนด (ข) ช่วงเวลาสําหรับการวัดผลการดําเนินงานซึ่งต้องกําหนดให้มีการวัดผลทุกเดือนกรณีที่มีการวัดผลการดําเนินงานของกองทุนโดยเปรียบเทียบกับตัวชี้วัด (benchmark) ตัวชี้วัดดังกล่าวต้องคํานวณโดยใช้ดัชนีที่ใช้วัดผลตอบแทนทุกประเภทจากการลงทุนในหลักทรัพย์ (total return index) เท่านั้น และไม่ใช้ดัชนีที่สะท้อนความเคลื่อนไหวของราคาหลักทรัพย์ที่เป็นองค์ประกอบของดัชนี (price index) มิให้นําความใน (1) วรรคสองมาใช้บังคับกับกองทุนที่มีนโยบายการลงทุนในลักษณะเดียวกับกองทุนรวมฟีดเดอร์ (2) ชื่อผู้รับฝากทรัพย์สิน รวมทั้งหน้าที่และความรับผิดชอบของผู้รับฝากทรัพย์สิน (3) การลงทุนและผลการดําเนินงานของกองทุน (4) ข้อมูลเกี่ยวกับกองทุนที่ได้มีการเปลี่ยนแปลงในส่วนที่เป็นสาระสําคัญ (5) ข้อมูลเกี่ยวกับการลงทุนในหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์หรือการก่อภาระผูกพันใด ๆ แก่ทรัพย์สินของลูกค้า การทําธุรกรรมการซื้อโดยมีสัญญาขายคืน และการทําธุรกรรมการให้ยืมหลักทรัพย์ (6) ข้อมูลอื่นใดเกี่ยวกับกองทุนเพื่อคุ้มครองประโยชน์ของลูกค้าตามที่สํานักงานกําหนด มิให้นําความในวรรคหนึ่งมาใช้บังคับกับ (1) การจัดการกองทุนบําเหน็จบํานาญข้าราชการตามกฎหมายว่าด้วยกองทุนบําเหน็จบํานาญข้าราชการ (2) การจัดการกองทุนประกันสังคมตามกฎหมายว่าด้วยประกันสังคมข้อ ๓ ให้บริษัทจัดการเปิดเผยข้อมูลการเรียกเก็บค่าธรรมเนียม เงินตอบแทน หรือค่าใช้จ่ายอื่นใดต่อลูกค้าอย่างชัดเจน ข้อ ๔ ให้บริษัทจัดการจัดทําบัญชีแสดงฐานะทางการเงินของกองทุนแต่ละรายตามแบบและวิธีการที่จัดไว้บนเว็บไซต์ของสํานักงานข้อ ๕ ให้บริษัทจัดการจัดทําและส่งรายงานสถานะและการลงทุนของทุกกองทุนเป็นรายเดือนต่อสํานักงานตามรูปแบบและวิธีการที่สํานักงานกําหนด ภายในวันที่ 20 ของเดือนถัดไป โดยให้จัดส่งผ่านระบบอิเล็กทรอนิกส์ที่สํานักงานจัดไว้ และดําเนินการให้เป็นไปตามระเบียบวิธีปฏิบัติของสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ข้อ ๖ ให้บริษัทจัดการจัดทํารายงานการทําธุรกรรมการให้ยืมหลักทรัพย์ตามข้อ 2.5 ของส่วนที่ 1 ในภาคผนวก 3 แนบท้ายประกาศที่ สน. 9/2564 โดยอนุโลม โดยให้จัดเก็บรายงานดังกล่าวไว้ให้สํานักงานตรวจสอบได้ข้อ ๗ ในกรณีที่บริษัทจัดการได้ลงทุนในหลักทรัพย์ของบริษัทใดเพื่อเป็นทรัพย์สินของกองทุน หากลูกค้าได้มอบหมายให้บริษัทจัดการใช้สิทธิออกเสียงในที่ประชุมผู้ถือหลักทรัพย์ของบริษัทดังกล่าว ให้บริษัทจัดการปฏิบัติเกี่ยวกับการใช้สิทธิออกเสียงของผู้ถือหลักทรัพย์ในนามกองทุนตามหลักเกณฑ์ดังต่อไปนี้ (1) ใช้สิทธิออกเสียงในที่ประชุมผู้ถือหลักทรัพย์ในเรื่องที่อาจส่งผลกระทบอย่างมีนัยสําคัญต่อผลประโยชน์ของกองทุน (2) เปิดเผยข้อมูลเกี่ยวกับแนวทางและการดําเนินการใช้สิทธิออกเสียงตาม (1) ต่อลูกค้าด้วยวิธีการที่เหมาะสมและมีสาระอย่างเพียงพอ (3) รายงานการได้ใช้สิทธิออกเสียงให้ลูกค้าทราบเมื่อได้ดําเนินการใช้สิทธิออกเสียงแล้ว ในกรณีที่ลูกค้าไม่ได้มอบหมายให้บริษัทจัดการใช้สิทธิออกเสียงในที่ประชุมผู้ถือหลักทรัพย์ของบริษัทดังกล่าว บริษัทจัดการจะเสนอความเห็นเกี่ยวกับการใช้สิทธิออกเสียงให้ลูกค้าทราบก็ได้ข้อ ๘ เมื่อสัญญารับจัดการกองทุนสิ้นสุดลง ให้บริษัทจัดการส่งมอบหลักทรัพย์และทรัพย์สินของกองทุนให้แก่ลูกค้าหรือผู้รับฝากทรัพย์สิน แล้วแต่กรณี ภายในระยะเวลาที่บริษัทจัดการและลูกค้าได้ตกลงกัน ข้อ ๙ ให้บรรดาคําสั่งและหนังสือเวียน ที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยกองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 หรือที่ใช้บังคับอยู่ตามบทเฉพาะกาลของประกาศดังกล่าว ในส่วนที่เกี่ยวข้องกับการจัดการกองทุนตามประกาศนี้ ซึ่งใช้บังคับอยู่ก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๑๐ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ในส่วนที่เกี่ยวข้องกับการจัดการกองทุนตามประกาศนี้ ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๑ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 29 มกราคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์